Document ID: 32004R1765

A BIZOTTSÁG 1765/2004/EK RENDELETE
(2004. október 13.)
a 2076/2002/EK rendeletnek a II. mellékletben felsorolt hatóanyagok további felhasználása tekintetében történő módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésére,
tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (2) bekezdése második albekezdésére,
mivel:
(1)
A 91/414/EGK tanácsi irányelv 8. cikkének (2) bekezdésében említett időszak meghosszabbításáról, egyes hatóanyagoknak az említett irányelv I. mellékletébe történő felvétele megtagadásáról, valamint az ezeket a hatóanyagokat tartalmazó növényvédő szerek engedélyének visszavonásáról szóló, 2002. november 20-i 2076/2002/EK bizottsági rendelet (2) szerint azon alkalmazások esetében, amelyekre vonatkozóan további szakmai bizonyítékokat szolgáltattak arról, hogy a hatóanyag további alkalmazása elengedhetetlenül szükséges, és nincsen hatékony alternatíva, átmeneti intézkedéseket kell hozni, hogy lehetővé váljon alternatívák kifejlesztése.
(2)
Franciaország új szakmai bizonyítékokat szolgáltatott arról, hogy további alkalmazások elengedhetetlenül szükségesek. A Bizottság tagállami szakértőkkel együtt értékelte ezen információkat.
(3)
Eltérést csak indokolt és aggodalomra okot nem adó esetben lehet alkalmazni, és az olyan károsító szervezetekre kell korlátozni, amelyek leküzdésére hatékony alternatíva nem létezik.
(4)
A 2076/2002/EK rendeletet ennek megfelelően módosítani kell.
(5)
Az e rendeletben előírt rendelkezések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
A 2076/2002/EK rendelet II. mellékletében a 4-CPA hatóanyagra (4-klórfenoxi-ecetsav) vonatkozó sor helyébe a következő kerül:
„4-CPA (4-klórfenoxi-ecetsav)
Görögország
Szőlő (mag nélküli)
Spanyolország
Paradicsom, padlizsán
Franciaország
Paradicsom, padlizsán”
2. cikk
Ez a rendelet az Európai Unió Hivatalos Lapjában való közzétételét követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 13-án.

Labels: 0
3
20
6